אנדרטת אתונה

אנדרטת אתונה היא אנדרטה הממוקמת בפאתי העיר אתונה, בירת יוון. מונצחים בה שמות 2,877 חללי צבאות האימפריה הבריטית שנפלו ביוון וביוגוסלביה במלחמת העולם השנייה ומקום קבורתם לא נודע. האנדרטה האנדרטה ניצבת בתחומי בית הקברות הצבאי הבריטי פאלרון, כשישה קילומטרים מדרום למרכזה של אתונה, סמוך לחוף המפרץ הסרוני. כמו בית הקברות הוקמה האנדרטה לאחר המלחמה. האנדרטה ניצבת במרכזו של בית הקברות. היא מורכבת ממשטח אבן מלבני, שבשני צידיו ניצבים שמונה לוחות אבן רחבים הנושאים את פרטי החללים. בפאתו הדרומית של המשטח נבנה ביתן אבן בעל גג המשופע לשני הצדדים ובמרכז המשטח ממוקמות ערוגות פרחים. האנדרטה מנציחה את שמותיהם של נעדרים ממערכות אלו: יוון וכרתים, 1941 איי הדודקאנס, 1943-45 יוגולסביה, 1941-45 בשמות המונצחים על גבי האנדרטה כלולים שמותיהם של 44 חיילים ארץ ישראלים, מתנדבי היישוב, וביניהם שמו של הצנחן פרץ גולדשטיין. האנדרטה תוכננה על ידי האדריכל הבריטי לואיס דה סואסון (Louis de Soissons). היא הוקמה ומתוחזקת על ידי ועדת חבר העמים לקברי מלחמה. קישורים חיצוניים האנדרטה, באתר ועדת חבר העמים לקברי מלחמה הערות שוליים